འདི་གའི་གསར་འགོད་པ་སྐལ་བཟང་བོད་ཀྱི་སྲོལ་རྒྱུན་ཐང་བྲིས་སྒྱུ་རྩལ་དར་སྤེལ་ཁང་དུ་བསྐྱོད་དེ་བོད་ཀྱི་ཐང་བྲིས་སྒྱུ་རྩལ་རིག་གནས་སྐོར་ལ་རྒྱུས་ལོན་བྱེད་སྐབས།ལྷ་བྲིས་པ་སྐལ་བཟང་དམ་ཆོས་ལགས་ཀྱིས་བོད་ཀྱི་རི་མོའི་བྱུང་རིམ་སྐོར་ངོ་སྤྲོད་གནང་དོན།སྤྱིར་བོད་ལ་རི་མོ་འབྲི་སྟངས་ནས་ཐང་ག་འབྲི་སྟངས་དར་བ་དང་།མ་གཞི་བོད་ཀྱི་རི་མོ་འབྲི་སྟངས་དེ་བོད་མི་རིགས་ཀྱི་བྱུང་འཕེལ་དང་མཉམ་དུ་དར་ཁྱབ་བྱུང་བའི་བཟོ་འདྲ་བོ་འདུགཡིན་ནའང་དེའི་ཕྱི་ལོ་དུས་རབས་གསལ་བོར་མི་ཤེས་མོད།སྟོད་མངའ་རིས་ཕྱོགས་ནས་བྱུང་བའི་བྲག་བརྐོས་རི་མོ་ལྟར་ན།ཕལ་ཆེར་ལོ་ངོ་ཁྲི་བཞིའི་ལོ་རྒྱུས་ཡོད་པར་བཤད་ཀྱི་འདུགབྲག་བརྐོས་རི་མོ་དེ་ཚོའི་ཞིབ་ཆར་བལྟས་ན།དུས་སྐབས་དེར་བོད་ཀྱི་རི་མོ་འབྲི་བའི་ཆུ་ཚད་ངེས་ཅན་ཞིག་ལ་སླེབས་འདུགཡང་བོན་པོའི་བཤད་ཚུལ་ལྟར་ན།བོད་ཀྱི་རི་མོ་འབྲི་བཞེང་གི་བྱུང་འཕེལ་ལ་ལོ་ངོ་སུམ་སྟོང་བཞི་སྟོང་གི་ལོ་རྒྱུས་ཡོད་ས་རེད།